Den vestjyske længdebane

{|

{{BS4||HST||||Bur}}

|}
|}Den vestjyske længdebane eller Esbjerg-Struer-banen''' er jernbanestrækningen Esbjerg-Varde-Skjern-Ringkøbing-Holstebro-Struer i Vestjylland. Banen blev indviet 1874-75. Nogle regner dog også Thybanen og Esbjerg-Tønder som dele af længdebanen.

Strækningen mellem Esbjerg og Skjern drives af Arriva, mens strækningen mellem Skjern og Holstebro drives af Midtjyske Jernbaner. Stykket mellem Holstebro og Struer trafikeres af Arriva og DSB's tog fra Vejle-Holstebro, som alle fortsætter til og fra Struer. Officielt er stykket mellem Holstebro og Struer dog stadig en del af den vestjyske længdebane, selv om Vejle-Struer har højere status (som regionalbane) og er mere trafikeret end Holstebro-Esbjerg-strækningen.

Historie 
Vedtagelsen af banen skete ved lov af 24. april 1868 sammen med Lunderskov-Esbjerg, Vendsysselbanen og Silkeborgbanen. Banen hænger nært sammen med bygningen af Esbjerg Havn, som blev vedtaget samme dato.

Den første strækning fra Esbjerg til Varde blev indviet den 3. oktober 1874 sammen med Lunderskov-Esbjerg. Året efter blev Holstebro-Ringkøbing indviet den 31. marts 1875, og strækningen Ringkøbing-Varde blev indviet den 8. august 1875.

Strækningen Struer-Holstebro blev åbnet den 1. november 1866 som en forlængelse af Langå-Struer-banen. Struer var dengang ladeplads for Holstebro, men udviklede sig først til en by efter jernbanens ankomst.

Broer og baneareal på strækningen Struer-Holstebro er forberedt for dobbeltspor, som dog aldrig er blevet realiseret. Der er reserveret plads til dobbeltspor i regionplanen fra Ringkjøbing Amt og kommuneplanerne for Struer og Holstebro.

I januar 2003 blev driften af strækningen overtaget af Arriva. 13. december 2020 overgik stykket mellem Skjern og Holstebro til Midtjyske Jernbaner, mens Arriva stadig driver resten.

Strækningen 

 Esbjerg Station (Es), forbindelse til Lunderskov-Esbjerg-banen
 Spangsbjerg Station (Esn), trinbræt
 Gjesing Station (Gje), trinbræt
 Guldager Station (Gu)
 Varde Kaserne T (Vka)
 Varde Station (Va), forbindelse til Varde-Nørre Nebel Jernbane og tidligere forbindelse til Varde-Grindsted Jernbane
 Arnbjerg Station (Am), trinbræt, nedlagt
 Varde Nord T (Vno)
 Sig Station (Is), nedrykket til trinbræt i 1970 
 Tistrup Station (Tr)
 Gårde Station (Gå), nedrykket til trinbræt i 1970
 Ølgod Station (Øg)
 Skodsbøl Billetsalgssted (Skø), nedlagt i 1965
 Tarm Station (Ta), havde forbindelse til Nørre Nebel-Tarm Jernbane
 Skjern Station (Sj), forbindelse til Herning-Skjern-Skanderborg og tidligere forbindelse til Skjern-Videbæk-banen
 Dejbjerg Station (Db), nedrykket til trinbræt i 1963, nedlagt i 1969
 Lem Station (Lm)
 Velling Station (Vlg), nedlagt 1971
 Ringkøbing Station (Rj), havde tidligere forbindelse til Ringkøbing-Ørnhøj-Holstebro Jernbane
 Hee Station (He)
 Tim Station (Tm)
 Ulfborg Station (Uf)
 Vemb Station (Vem), forbindelse til Lemvigbanen
 Bur Station (Bu), fra 1970 trinbræt
 Naur Billetsalgssted (Nr), nedlagt
 Holstebro Station, forbindelse med Vejle-Holstebro-banen
 Hjerm Station (Hm), fjernstyret station
 Struer Station (Str), forbindelse til Thybanen og Langå-Struer-banen

Højeste hastighed er 100 km/t på det meste af strækningen, dog 120 km/t for Varde-Esbjerg og Holstebro-Struer.

Kilometertallene for strækningen regnes fra Lunderskov. Esbjerg er km 55,7, og Struer er km 202,1.

Referencer

Kilder 
 TIB, Strækningsoversigter Vest, Bane Danmark

Jernbanestrækninger i Danmark